WhatsApp-losprys: Ontvoerde vrou word steeds vermis | Maroela Media
WhatsApp-losprys: Ontvoerde vrou word steeds vermis
'n 21-jarige vrou van Vlakfontein, Johannesburg, wat glo Vrydag ontvoer is, word steeds vermis, het die polisie in Gauteng Dinsdag bevestig.
"Ons is steeds op soek na die vrou," het ao Kay Makhubela, woordvoerder vir die polisie, gesê.
Maroela Media het vroeër berig sy is die oggend weg om werk te gaan soek. Die vrou se ouma het omstreeks 17:45 'n WhatsApp-boodskap ontvang om te sê dat sy binne 24 uur R30 000 moet bring, anders sal sy nie weer haar kleinkind sien nie. Die boodskap het ook besonderhede bevat waar die geld afgelaai moet word.
Die polisie kon die plek opspoor vanwaar die boodskap gestuur is, maar die vermeende ontvoerders was nie meer in die omgewing nie. Hulle het ook nie by die plek, waar die geld afgelaai moes word, opgedaag nie.
Die polisie ondersoek 'n saak van ontvoering.
Ontvoerders eis losprys van R30 000 op WhatsApp
Oud-fietsrykampioen aangeval en beroof
Kind wat glo boelie doodskiet gaan verhoor word
Is sy regtig ontvoer……………. OF ……………. Het sy dalk weggeloop?? Werk gaan soek?? Ek sien 'n slang in die gras!!